Ivan Valentovič  nereaguje na občiansku petíciu a názory verejnosti
Združenie zdravotných poisťovní (ZZP SR) žiada, aby sa NR SR zaoberala požiadavkami občianskej petície ešte predtým, ako prerokuje v druhom čítaní návrhy z dielne ministra Valentoviča. Petíciu podporilo takmer 160 tisíc občanov a bola 12.septembra  2007 doručená do NR SR. 

„Ide o prvú petíciu v zdravotníckom sektore, ktorá prekročila počet 100 tisíc platných podpisov a o prvú petíciu po štyroch rokoch, ktorou sa bude musieť NR SR zaoberať. Vyjadrenia ministra Valentoviča však smerujú k znevažovaniu tohto dôležitého inštitút demokraci, pričom dodnes nezaujal k  požiadavkám petície relevantné stanovisko“, povedal Eduard Kováč výkonný riaditeľ ZZP SR.
ZZP SR je tiež presvedčené, že postoj Ivana Valentoviča k občianskej petícii je aj prejavom frustrácie z neúspechu s ktorou sa stretli petície (iniciované aj členmi strany SMER-SD) požadujúce vytvorenie jednej zdravotnej poisťovne, pod ktoré sa za celý polrok ich trvania podpísalo spolu okolo 16 tisíc občanov.
„Počas celého roka, odkedy sa minister Valentovič usiluje presadiť legislatívne zmeny idúce proti slobodnej voľbe a súťaži, sme svedkami jeho ignorancie voči názoru verejnosti. Ide o účelové znevažovanie postojov vyjadrených v celom rade prieskumov verejnej mienky, voči názorom odbornej verejnosti a aj zdravotníckeho sektora“, dodal Eduard Kováč. 
Už 2 týždne prebieha v slovenských regiónoch a mestách akcia na podporu zachovania slobodnej voľby vo verejnom zdravotnom poistení. ZZP SR prezentuje v Bratislave  plachty, ktoré zafarbili občania slovenských miest hodením loptičiek a vyjadrujú tak ich postoj k zámerom ministra Valentoviča a vlády SR.  V utorok 2.10. sa k obyvateľom  Košíc, Popradu, Žiliny, Banskej Bystrice a Nitry pridávajú aj Bratislavčania. ZZP SR vyslovuje presvedčenie, že 6 názorových máp podporuje požiadavky občianskej petície, ktorá si zaslúži pozornosť  poslancov NR SR, ktorí budú už o niekoľko dní rozhodovať o budúcnosti verejného zdravotného poistenia na Slovensku.   

Podujatie hodenie loptičky proti rušeniu zdravotných poisťovní je súčasťou celoslovenskej kampane, ktorú organizuje Združenie zdravotných poisťovní pod heslom „Povedzme nie rušeniu zdravotných poisťovní“. 
Postoje občanov k zámerom ministra Valentoviča a vlády v roku 2007 – zverejnené reprezentatívne prieskumy verejnej mienky:

	Termín
	Agentúra
	Kľúčové výsledky

	Január 2007
	GfK Slovakia
	· 83% respondentov nesúhlasí s obmedzením slobodnej voľby ZP

	Február 2007
	GfK Slovakia
	· 60% respondentov nesúhlasí s obmedzením slobodnej voľby ZP, z toho 45,5% URČITE NESÚHLASÍ

	Marec 2007
	FOCUS
	· Viac respondentov nesúhlasí ako súhlasí (48% vs. 44%) s tým, aby vybrané skupiny obyvateľov boli povinne poistené v štátnej ZP

	Jún 2007
	Polis Slovakia
	· Nadpolovičná väčšina (52,4%) respondentov nesúhlasí, aby všetkým občanom Slovenska poskytovala služby iba jedna ZP, pričom ROZHODNE NIE jednej ZP povedalo 38% respondentov

	August 2007
	MVK
	· 52% občanov súhlasí s tým, aby zdravotné poisťovne dosahovali zisk, nesúhlasí 27%; 21% respondentov sa nevedelo vyjadriť

· 56% občanov sa vyslovilo, že nedôverujú ministrovi Valentovičovi, že dokáže vyriešiť problémy v zdravotníctve, dôveru mu vyjadrilo 29% respondentov. 

	September 2007
	· Polis Slovakia
	· Občania označili Ivana Valentoviča spolu s Vierou Tomanovou za najmenej kompetentných členov vlády R.Fica. Podporu mu naopak vyjadrilo 3,2% občanov.


Politika ministra Valentoviča a vlády SR v oblasti verejného zdravotného poistenia v roku 2007:

SITA, 28.2.2007 – Reakcia ministra Valentoviča na prieskumy verejnej mienky
"Dostávam denne niekoľko desiatok listov, v ktorých ma občania vyzývajú, aby som urobil koniec všetkým zdravotným poisťovniam a zaviedol systém jednej zdravotnej poisťovne," 

Minister dostal od 2. februára do 2. marca 1 344 listov a e-mailov, z nich sedem vyjadrilo podporu systému jednej zdravotnej poisťovne (23.3. 2007, SITA) 
STV,11.3. 2007

Minister zdravotníctva Ivan Valentovič tvrdí, že na účtoch zdravotných poisťovní je jedna alebo 1,2 miliardy korún, "kde sa len čaká, kedy sa dostanú mimo systému, že sa z nich vyplatia dividendy. "Ministerstvo zdravotníctva chce tomuto zabrániť aj tým, že poisťovniam obmedzí tvorbu zisku.“
Rádio Expres,17.5.2007 
"V spektre členov vlády za stranu Smer panuje jednotný názor, že najlepším riešením je jedna zdravotná poisťovňa."
Rádio Expres, 24.5.2007
„Cieľom, ku ktorému sa chceme dopracovať postupnými krokmi, je systém jednej verejnoprávnej zdravotnej poisťovne."

(EXPRES 24.5.2007) 

Agentúra SITA – 16.5.2007

Zavedenie jednej zdravotnej poisťovne by mal zabezpečiť zákon. Do nej by mali podľa predstáv ministerstva prejsť všetci poistenci a majetok súkromných zdravotných poisťovní ako aj Spoločnej zdravotnej poisťovne, nadobudnutý z prostriedkov verejného zdravotného poistenia. Zdravotné poisťovne by sa mali zrušiť likvidáciou.

Agentúra SITA – 20.5.2007

Zavedenie jednej zdravotnej poisťovne je podľa ministra zdravotníctva Ivana Valentoviča riešením "na všetky boľačky zdravotníctva". Ako sa minister vyjadril v nedeľňajšej relácii STV O päť minút dvanásť, pluralita zdravotných poisťovní na Slovensku bola experimentom, ktorý sa nepodaril.
STV 30.9.2007 – vyjadrenie Ivana Valentoviča
„V podstate skutočne všetok ten ruch okolo toho zákona je, myslím si, že v tejto chvíli absolútne neprimeraný. My sme jasne povedali, že a v zákone je to vlastne napísané, že nerušíme pluralitu zdravotných poisťovní, neberieme alebo nechceme aby zdravotné poisťovne netvorili zisk. Čiže vôbec sa nehovorí o jednej poisťovni, vôbec sa nehovorí o tom, že zakazujeme zisk. My ho nezakazujeme. My budeme len radi, keď vytvoria poisťovne zisk“.
STV 30.9.2007 vyjadrenie Ivana Valentoviča k petícii:
„Bola tu druhá vec, čo bola povedaná, že občania SR si petíciou vlastne vybrali. Ja mám jednu takú zásadnú otázku na petičný výbor, pretože priznám sa, mal som možnosť vidieť petíciu v praxi ako bežala tá petícia pred jedným nákupným strediskom. Z piatich oslovených jeden podpísal. Čiže dostávame sa do polohy, že možno 160 000 podpísalo a možno ďalších 500 000, ktorí boli oslovení, nepodpísali.“ 
